stanford-oval/wikipedia huggingface dataset:
מצעד סוף השנה של בילבורד הוט 100 לשנת 2023
הערות שוליים

↑  Trust, Gary (21 בנובמבר 2023). "Morgan Wallen Is the No. 1 Billboard Hot 100 Artist of 2023 & 'Last Night' Is Top Song". Billboard. נבדק ב-22 בנובמבר 2023. {{cite news}}:  (עזרה)
↑  Grein, Paul (26 באוקטובר 2023). "Taylor Swift Leads Finalists for 2023 Billboard Music Awards: Full List". Billboard. נבדק ב-22 בנובמבר 2023. {{cite news}}:  (עזרה)
↑  "Hot 100 Songs - Year-End 2023". Billboard. 2023. נבדק ב-22 בנובמבר 2023. {{cite web}}:  (עזרה)
| מצעדי סוף השנה של בילבורד הוט 100 |
| --- | --- | --- |
| 1946–1949 | 1946 • 1947 • 1948 • 1949 |  |
| 1950–1969 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 |  |
| 1970–1989 | 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 |  |
| 1990–2009 | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 |  |
| 2010–הווה | 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
ארבעה משיריה של טיילור סוויפט (בתמונה) נכנסו ל-40 המקומות הראשונים של מצעד סוף השנה: "Anti-Hero" במקום הרביעי, "Cruel Summer" במקום ה-18, "Karma" (בהשתתפות אייס ספייס) במקום ה-27 ו-"Lavender Haze" במקום ה-32.
הזמרת סיזה (בתמונה) הכניסה ארבעה שירים מאלבום האולפן השני שלה, SOS:‏ "Kill Bill" במקום השלישי, "Snooze" במקום התשיעי, "Shirt" במקום ה-51 ו-"Nobody Gets Me" במקום ה-77.
לדרייק (בתמונה) חמישה שירים ברשימה, ששניים מתוכם נכללו באלבומו המשותף עם 21 סבאג', Her Loss:‏ "Rich Flex" ו-"Spin Bout U" במקומות ה-14 וה-43 בהתאמה.
הראפרית אייס ספייס (בתמונה) הצליחה להכניס ארבעה משיריה למצעד: הרמיקסים בהשתתפותה ל-"Boy's a Liar" של PinkPantheress‏ (20) ול-"Karma" של טיילור סוויפט (27) ושיתופי הפעולה עם ניקי מינאז' "Barbie World"‏ (46) ו-"Princess Diana"‏ (69).
שלושה שירים מתוך הפסקול Barbie: The Album של הסרט הקולנועי "ברבי" (2023) נכנסו לרשימה: "Dance the Night" של דואה ליפה (בתמונה) במקום ה-35, "Barbie World" של ניקי מינאז' ואייס ספייס בהשתתפות אקווה במקום ה-46 ו-"What Was I Made For?" של בילי אייליש במקום ה-81.
פרס הווידאו קליפים של MTV לשיר הקיץ

| --- | --- |

 תיאור:  שיר הקיץ
 מדינה:  ארצות הברית
 הגוף המעניק:  MTV
 תקופת הפרס:  2013–הווה (כ־11 שנים)
 המספר הרב ביותר של מועמדויות:  ג'סטין ביבר (7)
 אתר VMA
פרס הווידאו קליפים של MTV לשיר הקיץ (באנגלית: MTV Video Music Award for Song of Summer) הוא אחד מהפרסים המרכזיים שמוענקים במהלך פרסי הווידאו קליפים של MTV. הוא הוענק לראשונה בטקס פרסי הווידאו קליפים של MTV לשנת 2013. הזכייה הראשונה בפרס הייתה של ואן דיירקשן עם השיר "Best Song Ever".
השיר האחרון שזכה בפרס הוא "Seven" של ג'ונגקוק בהשתתפות לאטו.
הערות שוליים

1 2  MTV Video Music Awards 2021 | Watch on MTV, www.mtv.com (באנגלית)
↑  Dan Heching, MTV VMAs 2024: See who won, CNN, ‏2024-09-12 (באנגלית)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
אהבה אמיתית

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית
 סוגה:  מדע בדיוני
 הוצאה
 תאריך הוצאה:  1977 
 תאריך הופעה ראשונה:  מגזין American Way גיליון פברואר 1977
 
אהבה אמיתית (באנגלית: True Love) הוא סיפור מדע בדיוני קצר שנכתב בידי אייזיק אסימוב בשנת 1977 (תורגם לעברית במגזין קוסמוס: המבחר של אסימוב 3). הסיפור מהווה חלק מסיפורי מולטיוואק.
עלילה

מילטון דווידסון מחפש לעצמו אישה שתהיה אהבת האמת שלו. לצורך כך הוא מפתח תוכנת מחשב באחד ממסופי מולטיוואק, לה הוא קורא ג'ו, ומעניק לה גישה למאגרי המידע על כל אוכלוסיית העולם. בהתאם לפרמטרים גופניים שונים מורה מילטון לג'ו לאתר את האישה המושלמת.
מילטון מגלה שהמאפיינים האלו אינם מספיקים, ויש למצוא אישה שגם תכונותיה המנטליות טובות בעיניו. יתרה מזו, האישה המושלמת צריכה גם שמילטון יהיה בעיניה האיש המושלם. לכן, מילטון מדבר עם ג'ו ופורס בפניו את האישיות שלו, כדי שג'ו יוכל להשתמש במאפיינים אלו בחיפוש.
עם הזמן, ג'ו מפתח לעצמו אישיות הזהה לזו של מילטון. לאחר שהם מוצאים את האישה המושלמת, ג'ו גורם למילטון להילקח למעצר, בתכננו לקחת את האישה לעצמו.
תרומה

ערך זה עוסק במתנה התנדבותית. אם התכוונתם למשמעות אחרת, ראו .
עמדת "Freebox" בברלין, גרמניה, 2005, המשמשת כמרכז הפצה לתרומות של פריטים שונים.
תרומה היא מתנה הניתנת, בדרך כלל למטרות צדקה או על מנת לקדם מטרה כלשהי. תרומה כוללת נתינה של כסף, שירותים, מוצרים חדשים או משומשים, כביגוד, צעצועים, מזון וכלי רכב. תרומה גם עשויה להיות גם הענקת סיוע הומניטרי, ויכולה להתייחס גם לסיוע רפואי כגון תרומת דם או אף תרומת איברים להשתלה.
תרומה ניתנת ביוזמת התורם או ביוזמת מקבל התרומה, העוסק בהתרמה. תרומות ניתנות על ידי אנשים פרטיים וגם על ידי תאגידים.
סוגי תרומות

מתקיימים סוגים אחדים של תרומות:
תרומת כסף: זו דרך תרומה פשוטה ונפוצה. היא מתקיימת כתרומה חד-פעמית וגם כתרומה מתמשכת בהוראת קבע. בסכומים קטנים ניתנת תרומה זו ניתנת למקבל התרומה ללא הגדרת מטרה; תרומה בסכומים גדולים ניתנת פעמים רבות למטרה מוגדרת, כגון הקמת בניין חדש באוניברסיטה. תרומת כסף לקבצן קרויה נדבה.
התנדבות: תרומת עבודה של אדם לפעילות ללא תשלום למען מטרה חברתית.
תרומת חפצים: תרומה ניתנת גם באמצעות חפצים המועילים למקבל התרומה. תרומות נפוצות מסוג זה הן תרומות של ביגוד, צעצועים ומזון. לעיתים כוללות תרומות מסוג זה חפצים ששימשו את התורם ויותר אין לו צורך בהם (למשל בגדים וצעצועים ששימשו ילד שהתבגר), ולעיתים אלה תרומות של חפצים שנרכשו רק לשם תרומתם.
תרומה מגוף האדם: לאלטרואיסטיות במיוחד נחשבות תרומות שאדם תורם מגופו: תרומת דם ותרומת איבר לשם השתלה בגופו של אדם אחר (אדם מסוים או אדם אנונימי). בנוסף לתרומות אלה מאדם חי, מקובלות גם תרומות איברים מגופו של אדם שמת, על פי הוראה שלו בעודו חי או על פי הסכמה של בני משפחתו לאחר מותו. תרומה נוספת מסוג זה היא תרומת גופה למדע. בהקשר זה המושג "תרומה" מקובל גם לנתינה תמורת תשלום (תרומת זרע, תרומת ביציות ועוד) - מעשה כזה אינו בגדר תרומה כהגדרתה בערך זה, והוא למעשה מכירה.
תמורה לתורם

תרומה, על-פי הגדרתה, ניתנת באופן וולונטרי. לעיתים ניתנת התרומה מבלי לצפות לתמורה כלשהי, כאשר מימוש קיצוני של מצב זה נוצר בעת "מתן בסתר", שבו מקבל התרומה כלל אינו יודע מי התורם, וממילא אינו יכול לתת כל תמורה. התמורה העיקרית שמקבל התורם הוא תחושת הסיפוק על שהפנה את כספו למטרות ראויות. לעיתים מקבל התורם תמורה נוספת. כאשר תורמים ציוד, בציוד נעשה למעשה שימוש חוזר
ולכן יש גם תרומה לאיכות הסביבה.
תמורה לתורם > כבוד והוקרה

התמורה המקובלת ביותר לתורם היא כבוד והוקרה שמעניק לו מקבל התרומה, בין אם באמירת תודה ובין אם בדרך בולטת יותר. למוסדות, שתרומות מהוות חלק ניכר מתקציבם, יש דרך ממוסדת למתן הוקרה לתורמים. אוניברסיטאות, למשל, מקפידות להעניק לתורמים הוקרה בצורת קריאת חדר, בניין, פקולטה, קתדרה וכדומה על שם התורם, בהתאם לגודל תרומתו.
תמורה לתורם > זיכוי ממס הכנסה

מדינות שונות מעודדות את משלמי המיסים לתרום כספים למוסדות ציבוריים שאושרו לכך, על ידי מתן הטבות במס הכנסה בהתאם לגובה התרומה. בישראל קיים סעיף 46 לפקודת מס הכנסה, לפיו אדם אשר תורם למוסדות אלה יהנה מזיכוי ממס בשיעור 35% מתרומתו. שכיר יכול, בתנאים מסוימים, לקבל זיכוי זה באמצעות מקום עבודתו. חברה התורמת למוסדות אלה תקבל זיכוי בשיעור מס חברות באותה שנה.
תמורה לתורם > תמורה סמלית

לעיתים מוצגת התרומה כרכישה בעלות מופרזת. כך למשל הופעות גאלה ורכישת חפצים קישוטיים (סיכות בגד, מחזיקי מפתחות) ברווח גבוה מאוד. לחפצים הקישוטיים שימוש נוסף, כמו מדבקות הקש בדלת וצמיד לייבסטרונג - הצגתם בפומבי מעודדת אחרים לתרום.
תרומות בישראל

בישראל רווחת תופעת התרומות, הן על ידי גופים והן על ידי אנשים פרטיים. שיעור העוני בישראל, הגבוה בהשוואה למדינות מערביות אחרות, מדגיש את הצורך של חלק מהאוכלוסיות בקבלת התרומות.
בפרט, שכיחה התופעה בחברה החרדית, הן בשיעור התורמים הגבוה והן בשיעור מקבלי התרומות. הנורמות הגבוהות של תרומות בחברה זו מקורן בחיוב לתרום על פי ההלכה (מצוות מעשר) כמו גם ההשקפה ההלכתית לפיה צדקה שקולה כנגד כל המצוות, והנורמות הקהילתיות-חברתיות המאפיינות חברה סגורה, כחברה החרדית.
תרומות בישראל > הסדרת תרומות בחקיקה

חוקים אחדים עוסקים בעידוד לתרומה ובהסדרתן של תרומות:
כאמור לעיל, סעיף 46 לפקודת מס הכנסה מקנה זיכוי ממס הכנסה על תרומת כסף למוסד ציבורי שאושר לכך.
חוק מימון מפלגות מסדיר מתן תרומות למפלגות ומגביל את גובהן של תרומות אלה. סך כל התרומות למפלגה ושמות התורמים הגדולים (מי שתרומתו היא מעל אלף ש"ח) מתפרסמים על ידי מבקר המדינה.
חוק חובת גילוי לגבי מי שנתמך על ידי ישות מדינית זרה: עמותה או חברה לתועלת הציבור שקיבלה תרומה מישות מדינית זרה נדרשת לדווח על פרטי התרומה: זהות התורם, סכום התרומה, מטרות התרומה והתנאים לתרומה. חוק זה דומה לחוקים דומים בעולם, כמו ה-Foreign Agents Registration Act האמריקאי.
חוק השתלת אברים, התשס"ח-2008 מסדיר תרומת איברים להשתלה ואוסר סחר באיברים. מכוח החוק נקבעו פיצויים שונים לתורם, כגון החזר בגין אבדן השתכרות כתוצאה מהתרומה.
תקנות ביטוח בריאות ממלכתי (פטור מתשלום דמי ביטוח בריאות לתורם איבר), התשע"ב-2012 פוטרות תורם איבר מתשלום דמי ביטוח בריאות במשך שלוש שנים, החל מתחילת השנה שלאחר השנה שבה ניתנה התרומה.
חוק דמי מחלה (היעדרות בשל מחלת בן זוג), התשנ"ח-1998 מקנה לבן זוג של תורם איבר זכות להיעדר בתשלום מעבודתו במשך שבעה ימים לשם טיפול וליווי של התורם.
חוק עידוד תרומות מזון: קובע שמי שתורם מזון לארגוני חלוקת מזון, לא יישא באחריות אזרחית או פלילית לנזק שנגרם עקב תרומת המזון.
ראו גם

נדבנות (פילנתרופיה)
לקריאה נוספת

דוד גליקסברג, "הקלות מס בגין תרומות", משפטים י"ד, תשמ"ד.
הערות שוליים

↑  אליצפן רוזנברג, מאות מיליוני שקלים ממתינים לכם: תרמתם? נצלו את החזרי המס, באתר ynet, 7 באפריל 2017
↑  אישור למעביד למתן זיכוי לפי סעיף 46 לעובדיו, באמצעות תלוש שכר, באתר רשות המסים בישראל
↑  ניצה (קלינר) קסיר ואסף צחור-שי, 2016 (אוקטובר)."מתן תרומות כספיות בחברה החרדית". המכון החרדי למחקרי מדיניות. 2016-10-06. נבדק ב-2018-11-28.
↑  מידע לציבור על תרומות, באתר מבקר המדינה
↑  אשר פרדימן, שיווק ארגונים לקהלים בחו"ל, באתר הפורום לחברה האזרחית
↑  פיצוי תורמים חיים, באתר משרד הבריאות
| --- | --- |
בקרת זהויות :  GND: 4135780-2  NDL: 01149074  NKC: ph255087 
תרומת נעליים על ידי הוועד למען החייל לילדי מעברה בישראל, 1951
ניידת להתרמת דם של בית החולים לילדים בבוסטון, ארצות הברית.
אובליסק הטכניון, שנבנה כאות הוקרה לתרומה כספית גדולה מקרן ראסל ברי
הוקרה לתורמים, בפקולטה למשפטים של אוניברסיטת תל אביב
גמר הליגה האירופית 2015

גמר הליגה האירופית 2015 התקיים באצטדיון הלאומי בוורשה, פולין ב-27 במאי 2015, ובו נקבע כי הזוכה בטורניר הליגה האירופית לעונת 2014/2015 היא סביליה הספרדית, שניצחה במשחק את דניפרו דניפרופטרובסק האוקראינית בתוצאה 3-2. הייתה זו המהדורה ה-44 של המפעל, והשישית מאז המעבר מגביע אופ"א לליגה האירופית.
סביליה הייתה הראשונה ליהנות מהחידוש במפעל, שקבע כי הזוכה בתואר תזכה לשריון בעונה הבאה של ליגת האלופות. בזכות כך, זכתה הקבוצה להעפיל לשלב הבתים בעונת 2015/2016 בליגת האלופות, על אף שסיימה חמישית בלבד באותה עונה בליגה הספרדית. יתרה מכך, העובדה כי ברצלונה ויובנטוס, המעפילות לגמר ליגת האלופות 2015, כבר הבטיחו את עלייתן לשלב הבתים בזכות מיקום הליגה, אפשרה לסביליה העפלה אוטומטית לשלב הבתים של המפעל בעונה הבאה.
סביליה השלימה זכייה שנייה ברציפות בתואר ורביעית בסך הכול. היא שמרה על הרצף וניצחה בכל אחד ממשחקי גמר המפעל אליו העפילה (2006, 2007, 2014). זכייתה הרביעית הפכה אותה לשיאנית הבלעדית של הזכיות במפעל, כאשר היא עוקפת את ליברפול, יובנטוס ואינטר מילאנו, להן שלוש זכיות כל אחת. הזכייה אף הביאה לשוויון במספר הזכיות בין ספרד לאיטליה בפסגת המדינות הזוכות, כאשר לכל מדינה תשע זכיות בתואר. אונאי אמרי, מאמן סביליה שהוביל אותה גם לזכייה הקודמת עונה קודם לכן, היה למאמן החמישי שזוכה בתואר יותר מפעם אחת (אחרי ג'ובאני טרפטוני, לואיס מולוני, חואנדה ראמוס ורפאל בניטס). קפטן סביליה, חוסה אנטוניו רייס, היה לראשון בתולדות המפעל שזוכה בתואר ארבע פעמים, כאשר לצמד זכיותיו עם סביליה ניתן להוסיף את צמד זכיותיו עם אתלטיקו מדריד ב-2010 וב-2012.
מנגד, דניפרו העפילה לראשונה בתולדותיה לגמר אירופי. היא הייתה לאוקראינית השנייה אי פעם בגמר המפעל (אחרי ניצחונה של שחטאר דונצק בגמר גביע אופ"א 2009), ולשלישית אי פעם בגמר מפעל אירופי (דינמו קייב זכתה בגביע אירופה למחזיקות גביע ב-1975 וב-1986). הפסדה של דניפרו בגמר היה להפסד הראשון אי פעם של קבוצה אוקראינית בגמר אירופי. סביליה ודניפרו מעולם לא נפגשו קודם לכן במסגרת אירופית רשמית.
סביליה העפילה לשלב הבתים של הטורניר באופן אוטומטי, בעקבות זכייתה בתואר עונה קודם לכן, בה סיימה במקום החמישי בליגה הספרדית. דניפרו פתחה את העונה האירופית שלה בסיבוב המוקדמות השלישי של ליגת האלופות, לאחר שסיימה כסגנית אלופת אוקראינה עונה קודם לכן, אך הודחה על ידי פ.צ. קופנהגן, ונשרה לסיבוב הפלייאוף במוקדמות הליגה האירופית.
במשחק עצמו העלה ניקולה קאליניץ' את דניפרו ליתרון כבר לאחר שבע דקות, אך סביליה הפכה משערים של גז'גוז' קריכוביאק בדקה ה-28 ושל קרלוס באקה שלוש דקות לאחר מכן. דקה אחת לתום המחצית, השווה רוסלאן רוטאן את התוצאה וקבע שוויון 2-2 בהפסקה. בדקה ה-73 השלים באקה צמד במשחק, וקבע את תוצאת המשחק, 3-2 לסביליה שזכתה בפעם הרביעית בליגה האירופית.
הדרך אל הגמר > סביליה

מחזיקת התואר המכהנת החלה את דרכה בשלב הבתים, אליו הוגרלה מקבוצת הדירוג הראשונה לצדן של פיינורד, סטנדרד לייז' ורייקה. סביליה פתחה עם ניצחון ביתי, 2-0 על פיינורד משערים של גז'גוז' קריכוביאק כבר בדקה השמינית, ושל סטפן מביה. במשחק הבא יצאה סביליה לרייקה, וצעדה ביתרון בתום המחצית משער של יאגו אספס. במחצית השנייה איזן אנדריי קרמאריץ' בפנדל וזוראן קוורז'יץ' הפך את התוצאה, אך מביה איזן בתוך תוספת הזמן וקבע 2-2 בסיום. משחקה הבא של סביליה הסתיים בשוויון 0-0, בחוץ מול סטנדרד לייז'. במשחק הבית מול אותה היריבה ניצחה סביליה 3-1 משערים של קווין גאמיירו, חוסה אנטוניו רייס וקרלוס באקה, מול שוויון זמני של פול-ז'וסה אמפוקו. הפסדה הראשון של סביליה במפעל הגיע ברוטרדם, כאשר פיינורד נהנתה משערים של יינס טורנסטרה וקארים אל-אחמדי במחצית השנייה, כדי לנצח 2-0. את שלב הבתים חתמה סביליה במפגש על המקום השני מול רייקה, וגברה עליה 1-0 בבית משער של דניס סוארס.
בסיבוב הנוקאאוט הראשון פגשה סביליה את בורוסיה מנשנגלדבך. את המשחק הראשון בבית הכריע ויסנטה איבורה עם שער ניצחון בדקה השבעים, 1-0 לסביליה בסיום. בגומלין פתח באקה את מסכת השערים עם כיבוש בדקה השמינית. גרניט ג'אקה איזן כעבור כעשר דקות, אך ויטולו החזיר את היתרון לסביליה בדקה ה-26. שלוש דקות אחר כך שוב השיגה המארחת את השוויון משער של תורגן הזאר, אך במחצית השנייה הכריע ויטולו את המפגש עם שער שני במשחק, קבע 3-2 בסיום לסביליה, שהעפילה עם 4-2 בסיכום המפגשים.
בשמינית הגמר פגשה סביליה את בת ארצה, ויאריאל. במשחק הראשון בחוץ כבש ויטולו כבר בדקה הראשונה, ובהמשך מביה הכפיל וקבע 2-0 בהפסקה. לוסיאנו וייטו צימק בפתיחת המחצית השנייה, אך גאמיירו קבע את תוצאת המשחק, 3-1 לסביליה. בגומלין הביתי, לאחר מחצית מאופסת, כבש איבורה בדקה ה-69 וקירב את סביליה לשלב הבא. שוויון זמני של ג'ובאני דוס סנטוס ארבע דקות אחר כך לא הועיל, כאשר סוארס קבע את תוצאת המשחק בדקות הסיום, 2-1 לסביליה שמשיגה ניצחון כפול, ומעפילה עם 5-2 בסיכום לרבע הגמר.
ברבע הגמר המתינה לסביליה זניט סנקט פטרבורג. במשחק הראשון בבית הובילו הרוסים משער של אלכסנדר ריאזנצב, אך באקה איזן כרבע שעה לסיום, וסוארס השלים מהפך שתי דקות לתום המשחק, 2-1 לסביליה. בגומלין כבש באקה בפנדל כבר בדקה השישית, אך סלומון רונדון איזן עם פתיחת המחצית השנייה, והאלק השלים מהפך בדקה ה-72. חמש דקות לסיום, ולפני שהקבוצות הולכות להארכה, כבש גאמיירו את שער השוויון שהעלה את קבוצתו לחצי הגמר, עם 2-2 במשחק, וניצחון 4-3 בסיכום.
בחצי הגמר פגשה סביליה את פיורנטינה, במאבק על כרטיס שני ברציפות לגמר המפעל. במשחק הראשון באצטדיון רמון סאנצ'ס פיחואן, נהנתה סביליה מצמד של המגן הימני אלייש וידאל, שכבש ראשון בדקה ה-17 והכפיל בפתיחת המחצית השנייה. רבע שעה לסיום קבע גאמיירו 3-0 לסביליה, שהשיגה מקדמה משמעותית בדרך לגמר. במשחק הגומלין לא הותירה סביליה סיכוי לפיורנטינה לחזור למשחק, כאשר באקה קבע 1-0 בדקה ה-22, ודניאל קאריסו הכפיל חמש דקות לאחר מכן. עם 5-0 בסיכום שני המפגשים, עלתה סביליה לגמר עונה שנייה ברציפות.
סיכום המשחק > מחצית ראשונה

אונאי אמרי פתח עם חמישה שחקנים שפתחו גם בגמר עונה קודם לכן, בהם כל שלישיית החוד שכללה את ויטולו, הקפטן חוסה אנטוניו רייס וחלוץ החוד קרלוס באקה. ההבדל הגדול בסביליה היה בחוליית ההגנה, כאשר כל רביעיית ההגנה והשוער שפתחה בגמר הקודם הוחלפה לחלוטין. מנגד, מירון מרקביץ' עלה במערך דומה לזה של אמרי, 4-2-3-1, כאשר ניקולה קאליניץ' בעמדת החלוץ הבודד, והקפטן רוסלאן רוטאן מאחוריו. שישה משחקני ההרכב של דניפרו היו אוקראינים, ושלושה ברזילאים.
הפתיחה הייתה שייכת לדניפרו, שעלתה ליתרון משער מהיר כבר בדקה השביעית על אף השליטה של סביליה בדקות הראשונות. קאליניץ' הוריד בראש ימינה לכיוונו של מתאוס, הברזילאי הגביה בנגיעה בחזרה לעברו של קאליניץ', והחלוץ הגבוה נגח מקרוב לקרקע ולרשת, 1-0 לדניפרו.
בדקה ה-28 מצאה סביליה את השוויון. הגבהה מימין של אבר באנגה לאחר כדור חופשי לא הורחקה היטב על ידי ההגנה האוקראינית. גז'גוז' קריכוביאק, הפולני היחידי בשתי הקבוצות שהגיע לגמר על אדמת מדינתו, היה זה שהגיע ראשון לכדור, ניצל את הערבובייה ברחבה כדי להקדים את לאו מאטוס ותוך כדי נפילה לבעוט כדור שטוח שהכניע את דניס בויקו. שוויון 1-1 בוורשה.
שלוש דקות בלבד לאחר השוויון, השלימה סביליה את המהפך. כדור עומק שטוח ומדויק של הקפטן רייס ממרכז המגרש הכניע את הבלמים והותיר את באקה לבדו מול בויקו. באקה עבר את השוער וגלגל לרשת, 2-1 לסביליה. בישול מרשים לקפטן, וסיומת חדה של החלוץ הקולומביאני.
דקה לתום המחצית הראשונה, השיגה דניפרו את השוויון. כדור חופשי מ-18 מטרים אלכסונית מצד שמאל נפסק לטובת דניפרו. הקפטן רוטאן, ללא תנופה, בעט מהמקום כדור מסובב ומדויק שהכניע את סרחיו ריקו, שוויון 2-2. לראשונה מזה 14 שנים, נכבשו ארבעה שערים לפני ההפסקה בגמר המפעל. הקודמות לעשות זאת היו ליברפול ודפורטיבו אלאבס בגמר גביע אופ"א 2001.
סיכום המשחק > מחצית שנייה

במחצית השנייה ירד הקצב משמעותית. דניפרו חיפשה לשמור על התוצאה, בעוד סביליה אף היא הציגה משחק מתחת לרמתה במחצית הראשונה.
בדקה ה-73, לאחר דקות ארוכות ללא מצבים מסוכנים, כבשה סביליה את שער הניצחון. ויטולו הקפיץ לתוך הרחבה ומצא את באקה, שלא היה בעמדת נבדל אך הקדים בתנועתו את ההגנה, וברגל שמאל בעט בנגיעה לפינה הרחוקה כדי לקבוע 3-2 לסביליה.
ארבע דקות לסיום, לאחר ששתי הקבוצות כבר ביצעו את חילופיהן, התמוטט מתאוס לאחר התנגשות ראשים עם בנואה טרמולינאס. הוא פונה לבית החולים עם חשש לפגיעת ראש, אך שוחרר כעבור מספר שעות כשהוא במצב טוב והצטרף לחבריו.
עד לסיום, הצליחה סביליה לשמור על התוצאה, והייתה למחזיקת התואר בפעם השנייה ברציפות והרביעית בתולדותיה.
| 0 | 1 | 2 | 3 | 4 |
| --- | --- | --- | --- | --- |
| 27 במאי 2015 | ספרד סביליה | 3 - 2 | אוקראינה דניפרו דניפרופטרובסק | האצטדיון הלאומי, ורשה, פולין צופים: 45,000 שיפוט: אנגליה מרטין אטקינסון |
| 27 במאי 2015 | גז'גוז' קריכוביאק  28'   קרלוס באקה  73', 31' | (סיקור) | ניקולה קאליניץ'  7'   רוסלאן רוטאן  44' | האצטדיון הלאומי, ורשה, פולין צופים: 45,000 שיפוט: אנגליה מרטין אטקינסון |
סיכום המשחק > הרכבי הקבוצות

| --- | --- |
              סביליה :               דניפרו דניפרופטרובסק
סטטיסטיקות

|  | סביליה | דניפרו דניפרופטרובסק |
| --- | --- | --- |
| שערים | 3 | 2 |
| בעיטות לשער | 18 | 12 |
בעיטות למסגרת: 5
| החזקה בכדור | 58% | 42% |
| קרנות | 11 | 5 |
| עבירות | 16 | 24 |
| נבדלים | 2 | 1 |
| כרטיסים צהובים | 3 | 5 |
כרטיסים אדומים: 0
שחקני דניפרו לפני משחק הגמר
טקס הפתיחה של משחק הגמר
שחקני סביליה ברגע הנפת הגביע
פרסי הווידאו קליפים של MTV לשנת 2022

| --- | --- |

 תאריך:  28 באוגוסט 2022
 מיקום:  פרודנציאל סנטר, ניוארק, ניו ג'רזי, ארצות הברית
 מנחים:  אל אל קול ג'יי, ניקי מינאז' וג'ק הארלו
 אורך הטקס:  159 דק' 
 זכייה במספר הפרסים הרב:  ג'ק הארלו (4)
 מספר המועמדויות הרב:  ג'ק הארלו קנדריק לאמאר  ליל נאס X ‏(7)
 mtv.com/vma
 →2021 2023←
 
פרסי הווידאו קליפים של MTV לשנת 2022 הם טקס פרסים המוענקים לקליפים הטובים ביותר של השנה המוענקים על ידי MTV. הטקס יתקיים בפרודנציאל סנטר בניוארק שבניו ג'רזי ב-28 באוגוסט 2022. ניקי מינאז' תזכה בפרס החלוציות על שם מייקל ג'קסון.
הופעות

| אמן (ים)> קדם-טקס | שיר (ים)> קדם-טקס |
| --- | --- |
סאוסי סנטנה: "Booty" "Too Much"
יונג גרווי: "Betty (Get Money)"
דאב קמרון: "Boyfriend" "Breakfast"
טקס מרכזי
ג'ק הארלו פרגי: "First Class" "Glamorous"
ליזו: "About Damn Time" "2 Be Loved (Am I Ready)"
בלאקפינק: "Pink Venom"
ג'יי באלווין וראיין קסטרו: "Nivel de Perreo"
חאליד ומרשמלו: "Numb"
ניקי מינאז': מחרוזת: "All Things Go" "Roman's Revenge" "Monster" "Beez in the Trap" "Chun-Li" "Moment 4 Life" "Super Bass" "Anaconda" "Super Freaky Girl"
אמינםסנופ דוג: "From the D 2 the LBC"
רד הוט צ'ילי פפרז: מחרוזת: "Black Summer" "Can't Stop"
אניטה: "Envolver" "Movimento da Sanfoninha" "Bola Rebola" "Vai Malandra" "Lobby"
קיין בראון: "Grand"
מונסקין: "Supermodel”
באד באני: "Tití Me Preguntó"
פאניק! אט דה דיסקו: "Don't Let the Light Go Out"
רוזיטה פורבס

| --- | --- |

 לידה:  16 בינואר 1890 לינקולן, הממלכה המאוחדת 
 פטירה:  30 ביוני 1967 (בגיל 77) ברמודה, הממלכה המאוחדת 
 שם לידה:  Joan Rosita Torr 
 מדינה:  הממלכה המאוחדת 
 שפות היצירה:  אנגלית 
 פרסים והוקרה:  מדליית הזהב של החברה הגאוגרפית הצרפתית (1923) 
 
רוזיטה פורבס (Rosita Forbes; ‏16 בינואר 1890, אנגליה – 30 ביוני 1967, ברמודה) הייתה סופרת בריטית שנודעה במסעותיה ובספרי המסעות שכתבה. בצד אלה פרסמה ספרי ביוגרפיה, סיפורת ומאמרי פרשנות פוליטית וחברתית.
ספריה

The secret of the Sahara: Kufara ( 1921); The sultan of the mountains; the life story of Raisuli (1924); From Red sea to Blue Nile: Abyssinian adventure (1925); Adventure (1928); Conflict: Angora to Afghanistan (193); Eight republics in search of a future: evolution and revolution in South America (1932); Women called wild (1935); Forbidden road: Kabul to Samarkand (1937); These are Real People (1937); A Unicorn in the Bahamas (1939); India of the princes (1939); A Unicorn in the Bahamas (1939); The Prodigious Caribbean: Columbus to Roosevelt (1940) These men I knew: Interviews with Various Rulers and Statesmen (1940); Prodigious Caribbean: Columbus to Roosevelt (1940); Appointment in the Sun (1949); Islands in the Sun: On the West Indies (1949)
.
| --- | --- |
בקרת זהויות :  NLI: 987007261225405171  PLWABN: 9810558396705606  BNE: XX930628  BnF: cb15408795x (data)  GND: 1018083553  ISNI: 0000 0001 0340 7517  LCCN: nr95039527  NKC: xx0064308  NTA: 07139611X  SNAC: w68x5nh3  SUDOC: 081812469  VcBA: 495/20480  VIAF: 29898812   WorldCat (עם VIAF): 29898812
הערות שוליים

↑  נקראה בלידתה Joan Rosita Torr; Rosita Forbes – בשם נישואיה הראשונים ו-Rosita McGrath – בשם נישואיה השניים
↑  בשם ספרותי זה (אנ') כינתה את Armorel Meinertzhagen, אשת קצין הצבא והצפּר ריצ'רד מיינרצהגן
↑  פורבס הייתה האירופית השנייה שביקרה בכופרה אחרי החוקר הגרמני רוהלפֿס (אנ'), שתר באזור כיובל שנים קודם לכן ונמלט ממנו בעור שיניו
↑  ג'ון פֿילבי עמד בראש הבולשת הבריטית בארץ ישראל בתחילת שנות המנדט; היה אביו של קים פילבי
↑  מאלפי הקילומטרים של סרטי הצילום שהפיקה נותרו דקות ספורות בלבד
↑  סרטו של ג'ון מיליוס מ-1975, "חטיפה במדבר" (אנ'), מבוסס על הביוגרפיה שכתבה פורבס על אחמד א-ראיסוני (אנ') ב-1924; הרבה מהדיאלוגים בו חוזרים על אלה שהופיעו בספרה
↑  מצבת קברהּ של רוזיטה פורבס
| --- | --- |
בקרת זהויות :  NLI: 987007261225405171  PLWABN: 9810558396705606  BNE: XX930628  BnF: cb15408795x (data)  GND: 1018083553  ISNI: 0000 0001 0340 7517  LCCN: nr95039527  NKC: xx0064308  NTA: 07139611X  SNAC: w68x5nh3  SUDOC: 081812469  VcBA: 495/20480  VIAF: 29898812   WorldCat (עם VIAF): 29898812 
תמונות מספרה סוד הסהרה: כּוּפֿרָה

The Secret of the Sahara: Kufara, 1921
רשת הכבישים הערבית הבינלאומית משריק

מפת רשת הכבישים.
רשת הכבישים הערבית הבינלאומית משריק (באנגלית: Arab Mashreq international Road Network; בערבית: شبكة طرق المشرق العربي الدولية) היא רשת של כבישים המחברת בין מדינות ערב הבאות: עיראק, סוריה, ירדן, הרשות הפלסטינית (נכללים כבישים בשטח ישראל), לבנון, כווית, מצרים, ערב הסעודית, בחריין, קטר, איחוד האמירויות הערביות, עומאן ותימן.
הרשת היא פרי הסכם רב-צדדי שהוא יוזמה מטעם ESCWA (אנ'), ארגון של האומות המאוחדות למען פיתוח כלכלי של מערב אסיה. ההסכם, אשר נחתם בביירות בשנים 2001 ו-2002, מבקש ליצור כללים שיחברו את הכבישים בין המדינות כמו גם מספרי כבישים בין המדינות. ההסכם נכנס לתוקף בשנת 2003 וחתום על ידי אותן 13 מדינות השותפות לרשת הכבישים.
מקור השם לקוח מן המושג משרק, המתייחס לאזור גאוגרפי-פוליטי-תרבותי באסיה וכולל מספר מדינות ערב.
מדינת ישראל איננה צד בהסכם ולמרות זאת הרשת כוללת גם כבישים בשטחה בין גשר אלנבי לבין רצועת עזה וכן באזור מפרץ אילת.